NaiveNeuron/SloPal huggingface dataset:
Baránik, Alojz, poslanec NR SR (2021-06-17):
Ďakujem, pán kolega, že ste objasnili podstatu toho, čo sa tu navrhuje, aj podstatu tých výhrad, ktoré tí, čo pracujú v rámci orgánov činných v trestnom konaní, majú so zmenami v tejto oblasti. Našťastie aj objasnili rozdiel medzi tým, čo upravuje zákon o výkone väzby a čo upravuje Trestný poriadok. Samozrejme, bez ohľadu na to, že ľudia, ktorí sú kompetentní a ktorí pracujú pre dobro spravodlivosti v našej krajine, to vysvetľujú dokola a dokola. Tí, ktorí majú blízko k zločincom a ktorí sa prípadne sami obávajú, že by mohli skončiť vo väzbe, tak budú dookola hovoriť, že výkon väzby spočíva v tom, že niekto je tam 23 hodín denne mučený. S tým sa asi nič nedá robiť. Títo ľudia nieže nie sú schopní to pochopiť, hoci aj také prípady asi sú, ale nechcú to pochopiť. Budú dookola hovoriť tie somariny, ktoré im sa jednoducho hodia, pretože sú v postavení, kedy sa musia obávať, že by sa to veľmi osobne mohlo aj ich týkať. Takže ďakujem za toto vystúpenie. Myslím, že všetci pracujeme v koalícii na dobrej veci, a tento návrh považujem, ako ste vy sám povedali, za dobrý kompromis a pokračujeme ďalej.
I. Šulaj, poslanec: (2003-12-10):
Padla tu jedna otázka, čo sú dotácie a v akej výške ich máme dávať do poľnohospodárstva. Možno, že som sa predtým nevyjadril jasne, ale ja pod dotáciou rozumiem aj finančno-ekonomické vyrovnanie ekonomicky oprávnených nákladov v rastlinnej aj živočíšnej výrobe. Možnože niekedy to zle nazývame dotácia, ale myslím si, že každému z nás je jasné, že pôdne podmienky, bonitné podmienky pôdy sú inde, dajmetomu v severských oblastiach alebo v severnejšie položených oblastiach Slovenska ako dajmetomu v južných oblastiach Slovenska. Ale poľnohospodárstvo má aj iné funkcie. Je to otázka krajinotvorby a je to otázka zamestnanosti ľudí. Ak sa chceme zbaviť týchto funkcií poľnohospodárstva, ak chceme ísť inou politikou, aká je typická pre Európsku úniu, tak to môžeme spraviť, len dopady budú aj na zamestnanosť, aj na krajinotvorbu, dopady budú aj na dovoz. Vy veľmi dobre viete, že máme pasívne saldo zahraničného obchodu. A pýtam sa, prečo by sme ho ešte viacej mali zvyšovať, keď naši ľudia vedia vyprodukovať niektorú produkciu, môžu byť zamestnaní a tým pádom sa tvoria synergické ekonomické efekty. Máme na to rôzne názory, v každom prípade som rád, že sa o tejto problematike v parlamente hovorí. Ďakujem za pozornosť.
V. Soboňa, poslanec: (2004-10-21):
Ale tieto zákony obsahujú ďalšie veľmi vážne rozpory. Jeden z najväčších rozporov je nerealizovateľnosť zdravotnej starostlivosti na základe týchto zákonov ani na úrovni súčasnej zdravotnej starostlivosti. Je obrovský rozpor medzi tým, čo vystupujú predstavitelia predkladateľa, a medzi tým, čo je zakotvené v zákone. Nie je pravdou, že sa zlepší dostupnosť! Nie je pravdou, že sa zlepší kvalita! V zákonoch je napísané niečo iné. Nie je pravdou, že budú pôsobiť trhové mechanizmy! V zákonoch je napísané niečo iné. Takže toto sú najzávažnejšie veci, ktoré potvrdzuje aj samotný predkladateľ v jednom bode, ktorý považujem za kľúčový – otázka spoluúčasti. Nie je pravdou, že sa nebude zvyšovať. A sám predkladateľ to vo svojich dosahoch formuluje: „Spoluúčasť pacienta sa bude meniť podľa disponibilných zdrojov a spôsobu zdravotnej politiky vlády.“ V tomto závere je povedané všetko a hlavne to, že je to jedno obrovské klamstvo, celá šestica reformných zákonov. A musí vzdať hold pani poslankyni Sabolovej, že mi potvrdila, že nie všetkým členom KDH sú cudzie kresťanské princípy, ktoré vychádzajú z toho, že predovšetkým sa musí sledovať blaho národa a blaho občanov. Musím so smútkom povedať, že tento parlament nie je v stave chrániť záujmy občanov. A to je myslím... (Prerušenie vystúpenia časomierou.)
D. Jarjabek, poslanec: (2008-06-17):
Ja sa vrátim k tej kauze, ako vy o tom hovoríte. Táto kauza, ktorá sa stala kauzou, je podľa môjho názoru obsahovo jednoducho neriešiteľná. A neriešiteľná je preto, lebo zle začala a začala úplne bez konca. Ten koniec, proste ten je neriešiteľný preto, lebo vy na jednej strane chcete od vedenia parlamentu, aby nerobilo podľa vás trestné výbory, na druhej strane ho nútite, aby sa tie výbory tými trestnými výbormi stali. Veď naozaj vy ich tlačíte a tie výbory z rokovacieho poriadku jednoducho nemôžu nájsť v tomto zmysle žiadne riešenie, lebo žiadne riešenie ani neexistuje. A o tom vy veľmi dobre viete. Preto je z vašej strany táto hra absolútne nekorektná, nečestná, falošná a zavádzajúca, veľmi úprimným spôsobom zavádzajúca občana, ktorý celej tejto veci ani nemôže rozumieť preto, lebo nemá toľko informácií, ktoré máme my všetci. Okrem toho pozrite sa, kto ospravedlňuje poslanca predsedovi parlamentu. Veď predseda parlamentu nerozhoduje v podstate o ničom. Kto ospravedlňuje poslanca? No predseda strany, predseda klubu v rámci parlamentu. A teraz má ten predseda parlamentu overovať si, či ten predseda klubu neklame alebo hovorí pravdu? Veď kam vy tlačíte toto vedenie, kam tlačíte tento problém?
Blaha, Ľuboš, poslanec NR SR (2021-03-19):
Ďakujem veľmi pekne za faktické poznámky. Dovolím si začať s jediným koaličným politikom, ktorý na mňa reagoval, a to bol pán Kazda. Ktorý ale pravidelne útočí osobnými invektívami o tom, ako slabo argumentujem. Tak ja som si špeciálne pozrel, že teda, pán Kazda, že teda čosi asi budete profesorom politológie alebo sociológie, lebo taký ste strašne nadupaný. Vy ste absolvent fakulty záhradníctva (smiech v sále), vy ste absolvent fakulty záhradníctva (povedané so smiechom), a pri všetkej úcte k záhradníkom , ja ale neviem, teda ja som PhD. z politológie, napísal som tucet politologických kníh, a aby ma tu poučoval absolvent fakulty záhradníctva? Ako môžme sa rozprávať o tulipánoch, verím, že tam budete mať jasnú prevahu, ale skúsme sa trošku rešpektovať. Ak argumentujem, tak sa tu netvárte ako pán profesor nanotechnológií, lebo ste absolvent fakulty záhradníctva. To, to nezapriete. Takže, pán kolega, a k tomu povinnému testovaniu, že teda akým spôsob by mohlo mať vplyv na to, že tu máme najviac nakazených na svete? No zhodou okolností to zvyšuje mobilitu a to vám už povie dneska aj sedemročné dieťa, že to je problém, a zhodou okolnosti vytvára pocit falošnej negativity, lebo ste nakúpili nezmyselné hračkárske antigénové testy, ktoré človeku nepovedia, že či je skutočne negatív, a potom ďalej behá s tým svojím pozitívnym výsledkom a nakazuje ďalších ľudí. To je jasné ako facka, čomu na tom nerozumiete? Teda okrem toho, že ste absolventom fakulty záhradníctva, kde ste sa také asi neučili. Čo sa týka celej situácie, ďakujem veľmi pekne kolegom za reakcie. Viete, ten líder na čele krajiny je neuveriteľné dôležitý. Len také porovnanie. Viete, koľko majú dneska obetí na koronu v Nórsku? Porovnateľná krajina z hľadiska počtu obyvateľov. Európska civilizovaná krajina Nórsko. Majú 648 mŕtvych, 648 mŕtvych za celý rok. My máme 8 814! Toto je ten rozdiel, pán kolega, že my tu nezmysly vymýšľame, Matovičove testovačky a zabíjame vlastných ľudí. Tak sa poučme z Nórov. Ďakujem.
M. Hort, podpredseda NR SR: (2007-07-02):
Ďakujem. Ďalším písomne prihláseným do rozpravy je pán poslanec Pataky Ján. Nech sa páči.
Malatinec, Roman, poslanec NR SR (2023-11-15):
Ďakujem pekne, vážený pán predsedajúci, vážení páni ministri, kolegynka, dovoľte aj mne reagovať na vás. Vy ste nás vykreslili ako amatérov v oblasti kultúry a vedzte, že v tomto parlamente sedia ľudia, ktorí sa kultúre venujú celý svoj život, tak by som bol veľmi opatrný vo vašich vyjadreniach, ako ste vystúpili aj na programové vyhlásenie vlády za oblasť kultúry, pretože silno o tom komunikujeme. Je zaujímavé, že hovoríte o fondoch, že chceme sprehľadniť, akým spôsobom sa hospodári vo fondoch, akým spôsobom sa prerozdeľujú prostriedky. Je zaujímavé, že kritizujete vládu, ktorý bývalý jej člen vás menoval do rady fondu, to ešte Marek Maďarič, a toto mi celkom nie je jasné z vašej strany. My vieme tie procesy ako prebiehajú, mne vôbec nevadí, že sa súčasná ministerka chce venovať aj slovenskej tvorbe. Pán kolega Jarjabek to veľmi pekne povedal, že o RTVS sa môžme rozprávať, ale zoberme si, aká slovenská tvorba prebieha v RTVS a vôbec v Audiovizuálnom fonde. Takže ja by som ešte chcel povedať aj ohľadne toho, čo ste sa vymkli z tohto programového vyhlásenia vlády za oblasť kultúry. Pani ministerka hovorí o dialógu, tak, prosím vás, nezavádzajte verejnosť, že kultúra bude na konci nejakých hodnôt tejto vlády. Veľmi pekne v programovom vyhlásení venuje pozornosť pani ministerka revízii plánu obnovy, ktorého pani Milanová ani len nesiahla po ňom. Takisto aj program Slovensko. Veľmi dobre hovorí pani ministerka v programovom vyhlásení vlády, aj čo sa týka starostlivosti o zahraničných Slovákov. Áno, viem, že to je v sekcii ministerstva zahraničných vecí... (Prerušenie vystúpenia časomerom.)
Dostál, Ondrej, poslanec NR SR (2017-09-13):
Zahraničný agent Dostál nechce nikoho odsúdiť, zahraničný agent Dostál iba citoval z toho, čo je napísané v zákone o príslušníkoch československej armády v zahraničí a niektorých iných účastníkoch národného boja za oslobodenie, teda zo zákona, na ktorý sa pri vymedzení okruhu osôb, na ktorý sa vzťahuje, odvoláva aj ten zákon, ktorý máme teraz na programe a ktorý ideme novelizovať správnym spôsobom. Čiže ja nikoho neodsudzujem, nikoho nikam neposielam, iba som citoval zo zákona, ktorý je ešte stále platný.
A. Belousovová, podpredsedníčka NR SR: (2008-12-04):
Čiže teraz má možnosť vystúpiť pán poslanec Štefanec, ktorý stratil poradie, keďže nie je prítomný v sále, stráca možnosť vystúpiť v rozprave. Vyhlasujem teda rozpravu za skončenú. Pán minister, chcete sa vyjadriť k rozprave ako navrhovateľ? Nech sa páči.
Grendel, Gábor, podpredseda NR SR (2022-02-18):
Nie. Odvolávaný tu nemusí byť. Mal by tu byť navrhovateľ a spravodajca. (Reakcia z pléna.)
Danko, Andrej, predseda NR SR (2019-09-19):
Ďakujem. Dávam slovo spravodajkyni, ktorú určil navrhnutý gestorský výbor pre verejnú správu a regionálny rozvoj, poslankyni Kataríne Macháčkovej. Nech sa páči, pani poslankyňa.
Lubyová, Martina, ministerka školstva, vedy, výskumu a športu SR (2019-04-02):
Ďakujem veľmi pekne. Ďakujem aj pani poslankyni Červeňákovej za tieto slová. Myslím, že sa zhodneme na tom, že idea koncepčne je veľmi dobrá, stabilizovať u nás študentov, ktorí budú pracovať v povolaniach, ktoré sú súčasne nedostatkové. Tie podnety, ktoré ste povedali, vnímam a myslím si, že dajú sa úspešne riešiť v rámci tejto novelizácie. Pokiaľ ide o to, že to riešime teraz, verzus to, že čo sa hovorilo na ministerstve zdravotníctva pred nejakým časom, vtedy to, myslím si, vnímam to, bolo to v rovine, že aby zdravotné sestry dostávali nejaké jednorazové štipko, ktoré by bolo proste čiste viazané na rezort a administrovalo by sa to prostredníctvom ich škôl. A my teraz riešime túto vec, keďže očakávame, že tento istý problém, ktorý majú zdravotné sestry, ale aj lekári, ošetrovatelia a pôrodné asistentky a už aj mnohé ďalšie profesie, že ich, ho bude treba riešiť veľmi systémovo a komplexne, tak práve preto my teraz prichádzame s touto komplexnou právnou úpravou, ktorá v prvom kroku sa týka zdravotných sestier, pretože tam je naozaj tá, tá topánka nás tlačí najviac, ale časom, ako som vravela, ju budeme rozširovať na celý, na celú množinu ďalších povolaní. Čiže práve preto sme teraz prišli s tým, s touto komplexnou novelizáciou, aby sme mohli systémovo riešiť všetky ďalšie povolania a vnímam teda to, čo ste hovorili o tých asistentkách, my sme sa pri tom uznesení vlády opierali o analýzu, ktorú nám dalo ministerstvo zdravotníctva prostredníctvom svojich analytických útvarov. Oni to vyhodnotili tak, že teda hlavne ide o to ošetrovateľstvo, ale pokiaľ naozaj v ďalšom, keďže je ten systém otvorený, vyskočí táto potreba so zdravotníckymi, pardon, s pôrodnými asistentkami, tak nič nám nebráni po prijatí tohto zákona, aby sme ich vedeli takto isto systémovo riešiť. Pokiaľ ide o to spätné žiadanie o štipendium, my sa nazdávame, že to nebude spätné, pretože ono sa to vypláca vždy za akademický rok, a práve preto sa snažíme dosiahnuť účinnosť do júna, aby sme im mohli ešte v rámci daného akademického roku tieto štipendiá vyplatiť. Čiže aj sme to takto komunikovali. Je to proste v zákonitosti legislatívneho procesu, ktorý trvá istý čas, ale práve snažíme sa o to, aby ešte aj v tomto akademickom roku už táto kohorta študentov mohla tento nástroj využiť. Takže ďakujem pekne ešte raz za vaše pripomienky a, samozrejme, budem ich brať do úvahy a budeme sa snažiť ich zapracovať. Ďakujem pekne.
Marosz, Ján, poslanec NR SR (2017-06-14):
Ďakujem za slovo. Kolegyňa, ďakujem za to, že si hovorila o naozaj politizácii tohto Ústavu pamäti národa. Keď hovoríme o pamäti národa, tak osviežme si pamäť aj o tom, že kto týmto zákonom vyhrá. Napríklad istý Juraj Hamuliak, ktorý je šéfom Dozornej rady ÚPN. Pripomeňme si, že je to, keď sme spomínali asistentov, tak toto bol tiež asistent poslanca Kolesíka, ktorý klamal v parlamente o tom, že nerozdáva lístočky, koho treba voliť do ÚPN, a on rozdával lístočky, koho treba voliť do ÚPN. Takže toto je ten morálny víťaz, ktorý z tohto vzíde. No a druhá vec, pripomeňme si, že dávame do rúk politickým nominantom nástroj, keď na základe zistenia závažných nedostatkov pri výkone funkcie môžu kedykoľvek odseknúť hlavu predsedovi Správnej rady Ústavu pamäti národa. Čiže dávame, že úplne politizujeme, dávame moc do rúk čisto politickým nominantom, ktorí na základe vágneho rozhodnutia alebo dôvodu, ktorý si sami určia, môžu odvolať a zrejme to aj urobia. Takže asi toľkoto k lex Babiš, zase morálka ťahá za kratší koniec, obete komunizmu ťahajú za kratší koniec a vyhrávajú nám tu ľudia ako možno aj pán Hrnko, ktorý sám sa hlási, že je predstaviteľom zločineckého komunistického režimu. Takže je to smutné, ale je to tak. (Výkriky z pléna.)
P. Hrušovský, podpredseda NR SR: (2001-11-06):
(Hlasovanie.) 103 prítomných, 4 za návrh, 84 proti, 11 sa zdržalo, 4 nehlasovali. Neschválili sme uvedené body zo spoločnej správy.
Hort, Milan, podpredseda NR SR (2011-03-30):
Pán poslanec Dušan Švantner s faktickou poznámkou. Nech sa páči.
M. Pado, poslanec: (2007-05-17):
Obraciam sa s interpeláciou na ministra vnútra pána Roberta Kaliňáka. Je to v súvislosti s činnosťou hasičského a záchranného zboru. V roku 2006 boli hasičským a záchranným zborom v jednom z krajov našej republiky pri záchranných prácach pri povodniach v priebehu roka vynaložené nemalé prostriedky na záchranné práce –  na mzdy spolu 966 tis. Sk, na odvody 293 a na pohonné hmoty a iné spolu 535 tis. Sk. Náklady spolu v roku 2006 1 795 634 Sk. Toto sú len náklady jedného z krajských riaditeľstiev hasičského záchranného zboru pri zásahu pri povodniach. Nemám informácie zo všetkých krajov, ale hasičský a záchranný zbor ich k dispozícii určite má. Ale sú to prostriedky, ktoré hasičom v ich práci neskutočne chýbajú. Moja prvá otázka znie: Aký objem finančných prostriedkov bol v rámci Slovenskej republiky vynaložený na zásahy pri povodniach a iných mimoriadnych udalostiach v členení na mzdy, odmeny, odvody, pohonné hmoty a iné? Druhá otázka: Uvažuje vláda Slovenskej republiky alebo Ministerstvo vnútra Slovenskej republiky o úhrade týchto nákladov pre hasičský a záchranný zbor? A ak áno, tak kedy, v akom časovom horizonte? Keďže tieto práce, ktoré uvádzam, boli vykonané v 3. a 4. mesiaci 2006 a do dnešného dňa uplynulo viac ako 12 mesiacov. Vážený pán minister, v súvislosti so zrušením krajských úradov rezortu Ministerstva vnútra Slovenskej republiky a v súvislosti s vašimi stretnutiami na okresných riaditeľstvách hasičského a záchranného zboru ako jedna z najaktuálnejších tém v hasičskom zbore je, či sa uvažuje so zrušením krajských riaditeľstiev hasičského a záchranného zboru, alebo nie, a ak áno, tak kedy a akým spôsobom. Takže moja otázka znie: Budú sa rušiť krajské riaditeľstvá hasičského a záchranného zboru, alebo nie? Ak áno, tak kedy a akým spôsobom? Ďakujem veľmi pekne za pozornosť.
Viskupič, Marián, poslanec NR SR (2020-06-04):
Pán predseda... (Hovorené súbežne s predsedajúcim.) Pardon. Pán predseda, vzhľadom na to, že zákon sa prerokúva v skrátenom legislatívnom konaní, § 89 zákona o rokovacom priadku, sme v treťom čítaní, prosím vás, otvorte rozpravu.
Grendel, Gábor, poslanec NR SR (2017-03-22):
Ďakujem za slovo. To, aký má vzťah tento štát k inštitúcii, ktorú vedie pani Dubovcová, vyjadruje aj vzťah tohto štátu k sídlu pre úrad ombudsmanky. A je naozaj symbolické, že práve úrad ombudsmanky a Ústav pamäti národa sú prakticky jediné inštitúcie, ktoré pendlujú, nehovorím, že z roka na rok, ale skrátka z jednej budovy do druhej, pretože tento štát nie je schopný zabezpečiť stále sídlo. Aj toto vyjadruje vzťah moci k týmto inštitúciám.
T. Cabaj, podpredseda NR SR: (2010-03-10):
O slovo požiadala pani navrhovateľka pani podpredsedníčka Belousovová. Nech sa páči.
Bugár, Béla, podpredseda NR SR (2011-07-11):
Pán poslanec Fronc, môžete reagovať na faktické poznámky.
Pčolinský, Peter, podpredseda NR SR (2023-02-02):
Otváram všeobecnú rozpravu. Do rozpravy som nedostal žiadnu písomnú prihlášku. O slovo požiadala navrhovateľka. Nech sa páči, pani poslankyňa.
T. Cabaj, podpredseda NR SR: (2010-06-10):
S faktickou poznámkou pán poslanec Stanislav Kahanec.
Poliačik, Martin, poslanec NR SR (2014-11-09):
Janko, ďakujem za tvoju reč. Tiež obdivujem, že si udržal aj niť, aj myšlienku, aj pozornosť. Sám viem, aké to je o šiestej ráno. A chcem sa ti zdôveriť s jednou vecou. Ako reakcia na to moje vystúpenie mi prišiel e-mail, čo je pre mňa akože čisté sci-fi, lebo keď mi niekto napíše, že, okej, ďakujem za vaše vystúpenie, to je v pohode. Ale tam je uvedené: „Patrím k vašej generácii, sledujem vás zo zámoria a akokoľvek už to dopadne, dúfam, že budete mať aj naďalej silu pokračovať v tomto boji.“ A to, keď niekto, kto opustil túto krajinu a trávi čas na opačnej strane podľa všetkého oceánu, tým že sleduje ranné tieto naše hodinové vystúpenia v parlamente, tak mi naozaj dáva zase aspoň iskru nádeje, že tí ľudia, ktorí tam odišli, ešte možno prídu naspäť, že tie veci, ktoré sa tam naučia, vedia vo forme nejakého know-how, nejakej skúsenosti, nejakej nadobudnutej novej príčetnosti zo sveta sem vrátiť, ak im na to dáme dôvod a ak im na to dáme príležitosť. A myslím si, že tak ako si vyárendoval to ihrisko a ako si tam postavil tých ľudí s tými píšťalkami, tak by to mohlo fungovať za predpokladu, že po písknutí píšťalkou by bolo každému jasné, že je faul, lebo ak sa bude iba pískať píšťalkou a ľudia si budú myslieť, že to je diskotéka, tak sa bude behať cez čiaru tam a naspäť, lebo nikto tak nebude vedieť, že sa stala chyba, takže to je dôležité, aby sme pochopili, že nastal faul.
Blanár, Juraj, podpredseda NR SR (2021-10-20):
Ďakujem obom a prerušujem rokovanie o tomto bode programu. Vážené panie poslankyne, páni poslanci, pristúpime teraz k druhému čítaniu o vládnom návrhu zákona, ktorým sa mení a dopĺňa zákon č. 61/2015 Z. z. o odbornom vzdelávaní a príprave a o zmene a doplnení niektorých zákonov v znení zákonov č.209/2018 Z. z. Mám informáciu, že predkladateľ, ktorým je pán minister školstva, vedy a výskumu a športu Slovenskej republiky Branislav Gröhling, by mal čochvíľa prísť do rokovacej sály, takže vyhlasujem krátku prestávku, kým príde. (Krátka prestávka.)
Blanár, Juraj, podpredseda NR SR (2022-09-29):
Pán poslanec Taraba, môžete reagovať na faktické poznámky.
Matovič, Igor, poslanec NR SR (2014-11-10):
Kolega Blaha, dám jeden konkrétny dôkaz, ako dokážete klamať v priamom prenose. Tu ste priamo povedali, že som sa vôbec neozval proti daňovému úradu. A ja vám hovorím a môžte si to vygúgliť, že som bol jediný opozičný poslanec, ktorý zvolal tlačovku a vyzval som premiérku Radičovú, aby odvolala pána Mikulčíka, šéfa daňového riaditeľstva. Jeden dôkaz, jednoducho, že ste bohapustý klamár. Druhá vec. Protestovať pred príbytkami rodiny, to už je vrchol, to sa nesmie, to už je niečo nemorálne. Príbytok v mestskom parku jednak nie je príbytok rodiny. To je sídlo mafie, košickej mafie. A je to prejav arogancie, taký istý prejav arogancie, jako sídli váš pán premiér, kde býva. Taký istý prejav. Tam, kde mal byť park, tam niekto postavil dom, tam, kde nebol dovolený trvalý pobyt a bolo dovolené niečo rekreačné, tak sa tam postavilo niečo akože rekreačné. A zrazu tam už niekto má trvalý pobyt. To je prejav arogancie a tam sa protestovať môže, lebo to by mali zbúrať. A keď hovoríte, že nejaký divoký, vulgárny, cynický kapitalizmus tu niekto zaviedol. A čo ste zaviedli vy? Rozkrádať štát, vyberať od miliónov ľudí po drobných a tunelovať to pár svojim vyvoleným sponzorom, to je divoké, vulgárne a cynické! A hovoríte, že povedzte mi jednu jedinú kauzu, ktorú mal SMER za tejto vlády. Ja vám poviem jednu jedinú, hovoril som ju aj premiérovi, a to je SPP. SPP ste mohli odkúpiť, za 2,5 mld. korún ste mohli odkúpiť polovičný podiel, ktorý by vyniesol štátu 300 mil. eur ročne; 300 mil. eur ročne. Za 2 % ste si mohli požičať a 15-percentný ročný výnos ste mohli mať. Váš pán premiér, vaša vláda a vy všetci, keďže to tolerujete, ste spáchali podvod na občanoch tohto štátu. Za desať rokov ju okradnete o 3 mld., za dvadsať o 6, za tridsať o 9 mld. eur.
Malatinský, Tomáš, minister hospodárstva SR (2013-03-19):
Ďakujem pekne. Vážená pani predsedajúca, vážené poslankyne, poslanci, vládny návrh zákona predkladám s cieľom zabezpečiť transpozíciu Smernice Rady 2011/70/Euratom z 19. júla 2011, ktorou sa zriaďuje rámec Spoločenstva pre zodpovedné a bezpečné nakladanie s vyhoretým palivom a rádioaktívnym odpadom. Z hľadiska transpozície uvedenej smernice sa predloženým návrhom rozširuje predmet úpravy platného zákona, ďalej precizujú a dopĺňajú niektoré definície, a najmä stanovujú infraštrukturálne požiadavky pri nakladaní s vyhoretým jadrovým palivom a s rádioaktívnymi odpadmi od ich vzniku až po uloženie. Návrh zákona tiež rozširuje pôsobnosť dozorného orgánu a ustanovuje povinnosť poskytovať potrebné informácie verejnosti a zabezpečiť jej účasť v súvislosti s nakladaním s vyhoretým jadrovým palivom, s rádioaktívnymi odpadmi, samozrejme, po zohľadnení tých informácií, ktoré by sa mohli zneužiť spôsobom, aby ohrozili obyvateľstvo a životné prostredie. Ďalšou oblasťou, ktorá je predmetom návrhu zákona, je úprava výšky príspevkov na výkon štátneho dozoru od držiteľov povolenia na prevádzku jadrového zariadenia, na stavbu jadrového zariadenia a na výrobu elektrickej energie. K zvýšeniu tohto príspevku dochádza z dôvodu zvýšených finančných potrieb Úradu jadrového dozoru SR v súvislosti s dokončovaním výstavby jadrovej elektrárne Mochovce 3, 4 a povoľovaním jej uvedenia do prevádzky a rovnako tak s podporou vedy a výskumu v oblasti jadrovej bezpečnosti, ktorej absencia bola vytknutá aj misiou IRRS vykonanou na Slovensku v júni 2012. Návrh zákona zvyšuje úroveň preventívnych opatrení počas výstavby, rekonštrukcie alebo opravy jadrových zariadení smerom k zvyšovaniu bezpečnosti a spoľahlivosti. Ide o zvyšovanie úrovne jadrovej bezpečnosti v etape výstavby a prevádzky tak, aby bola vo všetkých etapách činnosti na jadrovom zariadení zabezpečená kvalifikovaná kontrola montáže a výroby zariadení pre jadrové zariadenia a preberanie prác od dodávateľov pre jadrové zariadenia kvalifikovanými osobami. Návrh zákona súčasne už vopred reaguje na očakávané požiadavky v novej smernici o jadrovej bezpečnosti, pripravovanej Európskou komisiou. Okrem už spomenutých ťažiskových oblastí právnej úpravy sa predloženým návrhom zákona realizujú aj nevyhnutné legislatívno-technické zmeny, súvisiace s navrhovanou úpravou týchto ťažiskových oblastí. Vážená pani predsedajúca, vážené poslankyne, poslanci, dovoľujem si vás požiadať o podporu navrhovaného zákona.
Paška, Pavol, predseda NR SR (2014-06-05):
(Hlasovanie.) 130 prítomných, 51 bolo za, 56 proti, 23 sa zdržalo. Ani tento návrh nezískal podporu. Budeme teraz rokovať o návrhu na voľbu predsedu Výboru NR SR pre pôdohospodárstvo a životné prostredie . Je to materiál s č. 1045. Poslanci, členovia klubu za OĽaNO navrhujú zvoliť za predsedu tohto výboru pána poslanca Jána Mičovského. Chce niekto k tomuto návrhu vystúpiť a zaujať stanovisko? Nie. Pristúpime k hlasovaniu, ktoré je podľa čl. 92 ods. 1 Ústavy Slovenskej republiky tajné. Poprosím, aby ste označili svoju vôľu vyjadrením na hlasovacom lístku. Poprosím teraz overovateľov, aby zaujali svoje miesta, využili svoje právo, odvolili ako prví a po vyhlásení výsledku tajnej voľby budeme pokračovať v rokovaní o programe 35. schôdze. (Akt tajného hlasovania.)
Lehotský, Tomáš, poslanec NR SR (2021-11-11):
Ďakujem veľmi pekne. Robert Fico hovoril o tom, že, teda aj zľahčene trošku na tému rozprával, ja teraz si tiež dovolím trošku zľahčiť na začiatok, hovoril o tom, že SMER nebude ticho. No on nebude ticho, hneď keby všetci v SMER-e mlčali, tak nejaké ďalšie videá s rôznymi chatovicami a o tom, o čom sa rozprávali s kamošom Bödörom, budú vychádzať i naďalej, čiže SMER rozhodne nebude ticho. Fico hovoril aj o sociálnom dialógu, o sociálnom dialógu hovoril človek, ktorý si nevšimne krádež 50 tisícov zo svojej vlastnej kancelárie, ktorý ju nerieši, hovoril to človek, ktorý nevedel vysvetliť svoje luxusné bývanie, svoje drahé hodinky, o sociálnom dialógu hovorí Robert Fico, tento politik. A teraz k veci, opakovane sa tu hovorí o tom, že, že vzniká nejaká nebodaj daň, resp. že zamestnávatelia nebudú schopní platiť za testovanie. Treba si ten zákon prečítať veľmi podrobne, očividne zákon nehovorí o tom, že zamestnávatelia budú platiť za testy. Zákon dáva možnosť, aby zamestnávatelia, keď budú chcieť, vykonávali takúto kontrolu, a vtedy musia zabezpečiť to, aby tie testy boli zadarmo pre zamestnancov. To znamená, že zákon nehovorí o tom, že zamestnávatelia budú za tie testy platiť. Už pána Fica upozornila pani prezidentka, že si má doštudovať nejaké právne veci, a vidím, že je to naozaj potrebné. No a hovoril o tom, ako sme sa ocitli v novembri 2021 v stave, kedy lekári musia vyberať, kto sa dostane na pľúcnu ventiláciu a kto sa nedostane. Tak musím povedať, že zato ste zodpovedný presne vy, Robert Fico, váš SMER, ĽSNS, jednak kvôli tomu, že ste to tu zdravotníctvo rozkrádali posledných 12 rokov, a jednak kvôli tomu, že rok a pol od... odhovárate ľudí, aby sa zaočkovali, a toto je pandémia nezaočkovaných. Oni ležia vo väčšine... (Prerušenie vystúpenia časomerom.)
Pellegrini, Peter, predseda NR SR (2023-12-14):
Pán poslanec, hovorili sme o tom na poslaneckom grémiu, možno vás vaši kolegovia, ktorí za stranu vašu boli na poslaneckom grémiu, že sme tu hovorili, aj sme informovali o tom, že došlo k nedorozumeniu, pretože bola tu zabezpečená stála služba, a poslanci, ktorí chceli podať pozmeňujúci návrh, tak ho podali. Samozrejme, potom došlo k nejakej organizačnej chybe v informovaní, že v inej kancelárii je zabezpečená služba na prijímanie týchto pozmeňujúcich návrhov, tak ako hovoríte, aby bolo zabezpečené až do poslednej minúty rokovania Národnej rady vaše právo v zmysle rokovacieho poriadku. Máme uistenie, že je už to teraz zabezpečené tak, že by sa k takémuto problému nemalo dostať. Dokonca pán riaditeľ Vodráška informoval, že večer obvolali všetky poslanecké kluby iniciatívne, aby overili, či bude záujem podávať pozmeňujúce návrhy a tak ďalej, aby bolo všetko zabezpečené. Naozaj nikto nemal záujem brániť výkonu poslanca podľa rokovacieho poriadku plniť si svoje úlohy tak, ako chce. Došlo naozaj iba k technickému nedorozumeniu, a to sa viac opakovať nebude. Môžem vás uistiť, hovorili sme o tom veľmi otvorene na poslaneckom grémiu. Ďakujem veľmi pekne. Pán poslanec Podmanický.
Paška, Pavol, predseda NR SR (2012-12-18):
Pán poslanec Mikloško, chcete zareagovať? Nie. Poprosím pána poslanca Štefanca, ktorý je písomne prihlásený do rozpravy.
Blanár, Juraj, podpredseda NR SR (2022-05-25):
Pán poslanec Patrick Linhart.
Kollár, Boris, predseda NR SR (2021-11-10):
Ďakujem. Dávam slovo spravodajcovi, ktorého určil navrhnutý gestorský výbor pre pôdohospodárstvo a životné prostredie, poslancovi Tomášovi Šudíkovi. Nech sa páči, pán poslanec, máte slovo.
Ďuriš Nicholsonová, Lucia, podpredsedníčka NR SR (2017-09-14):
Ďakujem pekne, registrujem, pani poslankyňa. Teraz poprosím pána spravodajcu z gestorského výboru pre sociálne veci, pána poslanca Mihála, aby nám predniesol spravodajskú informáciu.
P. Hrušovský, podpredseda NR SR: (2002-06-19):
(Hlasovanie.) Prítomných je 114 poslancov, za 10, proti 64, zdržalo sa 34, nehlasovalo 6. Návrh sme neschválili. Ďalšie návrhy. A. Juriš, poslanec: Teraz prosím o bodoch 18 a 19, som vyňal na osobitné hlasovanie. Do bodu 19 sa vkradla malá chyba.
Potocký, Milan, poslanec NR SR (2021-04-30):
Ďakujem za slovo. Pán minister, nikto nemôže zobrať ti jedno prvenstvo a to je to, že si ako prvý a zatiaľ jediný premiér v histórii Slovenska začal vážne bojovať s korupciou, prvý si sa postavil oligarchom, finančným skupinám a mafii, ktorí vyciciavali roky Slovensko, kým predchádzajúci premiéri v uplynulých rokoch bojovali len s opozíciou a naháňali si preferencie. Ty si dostal do vienka ešte boj s pandémiou, záchranu ľudských životov a zdravie ľudí. Poviem ti pravdu, keď si sa stal premiérom, trošku som sa obával o tvoj život, pretože vždy v každom štáte, kto sa postavil mafii, takému človeku hrozila guľka. V podstate aj novinár Ján Kuciak a Martina, vieme, ako dopadli. Mafia v tvojom prípade si zvolila inú cestu, a to cestu diskreditácie a pošpiniť tvoje meno. Nikto však už nezoberie to, o čo si sa pričinil, a to je fakt, že Slovensko nastúpilo vďaka tebe cestu spravodlivosti a práva. Ďakujem ti. (Potlesk.)
Petrák, Ľubomír, poslanec NR SR (2019-05-09):
Ďakujem pekne za slovo, pán predsedajúci, ospravedlňujem sa, ale zjavne rozprava skončila skôr, ako som predpokladal, takže troška sa vydýcham. Výbor Národnej rady Slovenskej republiky pre vzdelávanie, vedu, mládež a šport ako gestorský výbor podáva Národnej rade spoločnú správu výborov o prerokovaní zákona z 2. apríla 2019 o pedagogických zamestnancoch a odborných zamestnancoch a o zmene a doplnení niektorých zákonov, vráteného prezidentom Slovenskej republiky na opätovné prerokovanie. (Prerušenie vystúpenia predsedajúcim.)
Válek, Igor, poslanec NR SR (2024-06-27):
Pán predsedajúci, návrh zákona sa prerokúva v skrátenom legislatívnom konaní, sme v treťom čítaní, otvorte, prosím, rozpravu.
Hrnko, Anton, poslanec NR SR (2019-02-06):
Pán kolega Farkašovský, nemusíte reagovať na výkrik človeka v púšti, ktorému pojem Slovensko, slovenský národ, slovenská vlajka... (Reakcie z pléna.) Ja hovorím pánovi Farkašovskému, aby nereagoval na to, pretože však ja reagujem na to, aby nereagoval na to, hej. Dobre. No takže tie tvoje, vaše, no nechcem to povedať, čo, si nechajte pre seba, pretože to je všetko len bohapusté obviňovanie... (Prerušenie vystúpenia predsedajúcou.)
Grausová, Natália, poslankyňa NR SR (2019-06-25):
Ďakujem pekne za reakciu kolegu.
Grendel, Gábor, podpredseda NR SR (2021-05-07):
Ďakujem pekne, pán poslanec. Tri, štyri faktické poznámky na vaše vystúpenie. Končím možnosť prihlásiť sa s faktickými poznámkami. Pani poslankyňa Zita Pleštinská má slovo. Nech sa páči.
Pellegrini, Peter, predseda NR SR (2015-07-02):
Pani poslankyňa Mezenská.
Pročko, Jozef, poslanec NR SR (2022-12-08):
Oni rozprávajú, že sú vo vláde hlupáci, že sú vo vláde hlupáci. Ja poviem to isté, ten istý názor na nich, že to sú hanba a on ma ide prerušiť, on ma ide prerušiť, lebo si hovorím svoj názor, slobodný názor. Toto je tá demokracia, ktorú chcú oni, ktorú oni si budú šíriť, čo chcú a keď ja poviem to isté, čo rozprávajú oni, že je toto hanba parlamentu, tak ma ide prerušiť. No prerušte ma, zoberte mi slovo, zoberte mi slovo. (Prerušenie vystúpenia predsedajúcim.)
Laurenčík, Milan, podpredseda NR SR (2020-11-26):
Pani poslankyňa Zita Pleštinská.
Zmajkovičová, Renáta, podpredsedníčka NR SR (2012-07-31):
Pani poslankyňa Nachtmannová.
Zmajkovičová, Renáta, podpredsedníčka NR SR (2014-07-04):
Pán poslanec Fecko.
Kiššová, Jana, poslankyňa NR SR (2018-11-29):
Ďakujem pekne za slovo. Ja by som rada doplnila ešte jednu vec k tým nízkym mzdám, o ktorých môj predrečník hovoril. Nielenže my kupujeme na Slovensku pracovné miesta, ktoré nie je kým obsadiť, my kupujeme miesta s nízkou pridanou hodnotou a toto je tiež jeden obrovský problém tohto celého procesu. My zo Slovenska budujeme montážnu dielňu. Nám zo Slovenska odchádzajú mozgy, odchádzajú kvalifikovaní, šikovní mladí ľudia, ktorí sa chcú veľmi aktívne zapojiť do pracovného procesu, a my týchto ľudí vyháňame, pretože, pán minister, mladí ľudia nechcú všetci stáť pri páse v montážnej dielni. Nechcú, majú iné predstavy o svojom uplatnení. Vy kupujete za peniaze tu vyprodukované miesta pri páse pre zahraničného investora a nám odchádzajú zo Slovenska mladí ľudia, mladí šikovní ľudia a týchto mladých šikovných Slovákov nahradia Srbi, ktorí sú ochotní stáť pri páse vo fabrike. A vy mi nehovorte, že toto nebude mať dlhodobo vplyv na spoločnosť, že toto sa na tom Slovensku nejako neukáže za roky. Ako bude to Slovensko vyzerať za roky, keď toto tu my postupne, potichučky, v zrýchlenom konaní robíme? Neverím, že toto nebude mať vplyv. Možnože sa mýlim, pán minister, ale dokážte nám to, že sa mýlim. Dajte nám takú analýzu, ktorá vyvráti túto moju obavu. Ďakujem.
Bugár, Béla, podpredseda NR SR (2016-09-06):
Vyhlasujem rozpravu o tomto bode programu za skončenú. Pán navrhovateľ, chcete zaujať stanovisko. Nie? (Reakcie osloveného.) Čoby nie (vyslovené s pobavením). Nech sa páči.
B. Bugár, podpredseda NR SR: (2001-11-06):
Pán poslanec Kalman. J. Kalman, poslanec: Ak som dobre rozumel pána kolegu Halmeša, hovoril, že budeme prekvapení, pretože vláda pripravuje na budúci rok 3,9 mld. na aktívnu politiku zamestnanosti. Ja si kladiem otázku, prečo to nebolo tak doposiaľ a či skutočne potom to nie je zase len taký predvolebný ťah, niečo podobné, ako som naznačoval aj ja pri mojom úvodnom vystúpení. A, pán kolega Halmeš a pani kolegyne a kolegovia, ak pán kolega Halmeš hovoril o 500-tisícovej armáde nezamestnaných, ona je vyššia. A prognostici nezávislých inštitúcií predpokladajú, žiaľ, že v januári a vo februári bude opäť nezamestnanosť na Slovensku okolo 560-tisícová až 570-tisícová. To znamená, že to je katastrofálny stav. A to je výsledok toho, na čo permanentne poukazujem, akým spôsobom sa riadi ekonomika, akým spôsobom sa riadi práca na Slovensku, a preto aj to, čo teraz povedala pani kolegyňa Sárközy v súvislosti s očakávaním veľkej novely o nezamestnanosti, aj z tohto pohľadu, my sme mali také stanovisko, ako som vyjadroval vo svojom vystúpení, aj z tohto pohľadu také sklamanie, ale predovšetkým taká tvrdá realita, na ktorú doplácajú naši občania.
Ďuriš Nicholsonová, Lucia, podpredsedníčka NR SR (2018-10-23):
Pán poslanec Vašečka.
J. Ďuračka, poslanec: (2008-01-31):
Národná rada Slovenskej republiky uznesením č. 642 z 5. decembra 2007 pridelila vládny návrh zákona, ktorým sa mení a dopĺňa zákon č. 291/2002 Z. z. o Štátnej pokladnici a o zmene a doplnení niektorých ďalších zákonov v znení neskorších predpisov a o doplnení niektorých zákonov, tlač 489, týmto výborom Národnej rady Slovenskej republiky: výboru pre financie, rozpočet a menu ako gestorskému, ďalej ústavnoprávnemu výboru, Výboru Národnej rady Slovenskej republiky pre hospodársku politiku a Výboru Národnej rady Slovenskej republiky pre kultúru a médiá. Uvedené výbory prerokovali predmetný návrh zákona v stanovených termínoch nasledovne: Výbor pre financie a menu uznesením č. 267 zo dňa 22. januára 2008, Ústavnoprávny výboru Národnej rady Slovenskej republiky uznesením č. 323 zo dňa 23. januára 2008, Výbor Národnej rady Slovenskej republiky pre hospodársku politiku uznesením č. 285 zo dňa 22. januára 2008 a Výbor Národnej rady Slovenskej republiky pre kultúru a médiá uznesením č. 113 zo dňa 24. januára 2008. Gestorský výbor na základe stanovísk výborov k vládnemu návrhu zákona odporúča Národnej rade Slovenskej republiky vládny návrh zákona, ktorým sa mení a dopĺňa zákon č. 291/2002 Z. z. o Štátnej pokladnici a o zmene a doplnení niektorých zákonov v znení neskorších predpisov a o doplnení niektorých zákonov, tlač 489, schváliť s pozmeňujúcimi a doplňujúcimi návrhmi. Predmetná správa výborov Národnej rady Slovenskej republiky o vládnom návrhu zákona, ktorým sa mení a dopĺňa zákon 291 o Štátnej pokladnici a o zmene a doplnení niektorých zákonov v znení neskorších predpisov a o doplnení niektorých zákonov, tlač 489, bola schválená uznesením gestorského výboru č. 270 29. januára 2008. Výbor určil poslanca Jozefa Ďuračku za spoločného spravodajcu výborov. Súčasne ho poveril predniesť spoločnú správu výborov na schôdzi Národnej rady Slovenskej republiky a navrhnúť Národnej rade Slovenskej republiky postup pri hlasovaní o pozmeňujúcich a doplňujúcich návrhoch, ktoré vyplynuli z rozpravy, a hlasovať o predmetnom vládnem návrhu zákona ihneď po skončení rozpravy k nemu. Ďakujem za slovo.
Dvořák, Oskar, poslanec NR SR (2023-12-19):
Ďakujem za slovo. No, ja keď som pozeral na ostatné krajiny, tak prečo sa väčšinou spája téma športu a mládeže a vzdelávania, tak je to preto, lebo tie intervencie sú vždy najefektívnejšie, keď sa robia v čo najranejšom veku. A ja si napríklad spomínam vždy na príklad, na príklad Islandu, konkrétne Reykjavíku, kde sa celkovo začali venovať tak koncepčnejšie podpore voľnočasových aktivít u mládeže. Teda šport je veľkou súčasťou toho. A im sa vďaka tým koncepčnejším politikám voľnočasovým a športovým podarilo dosiahnuť to, že mládež, že u mládeže tam veľmi výrazne klesol napríklad počet fajčiarov alebo pitia u mladistvých. A zhodou okolností dneska, nie dneska, ale nedávno vyšiel nový OECS report, ktorý teda porovnáva tieto štatistiky rôzne naprieč populáciami vyspelých krajín. A čuduj sa svete, ale naozaj Slovensko vychádza nadpriemerne, čo sa týka v počte fajčiarov, alkoholu, konzumácie cukru, pohybu u mladých, ale aj celkovo nejakej obezity. A jedna vec je, samozrejme, ako by to malo fungovať a tuto je dôkaz toho, že pravdepodobne tá podpora športu alebo voľnočasových aktivít, alebo nejakých ranných intervencií nefungovala, ani keď to bola na tom ministerstve školstva. Ale na druhej strane ja si neviem predstaviť, že keď už sme, keď už sme takto zlí vo veľa veciach v nejakej medzirezortnej koordinácii. My tu duševné zdravie nemáme koordinované naprieč rezortnými, teraz nevieme prevenciu koordinovať naprieč rezortmi. A už sme teraz takí zlí a ideme to ešte ďalej drobiť a tú medzirezortnú koordináciu ešte viac dávať preč. Tak tie štatistiky nám teraz ukazujú, že už teraz sme veľmi v tej medzirezortnej koordinácii športu, vzdelávania, duševného zdravia. Ale my to ideme rozdrobiť ešte viac, úplne krok vedľa.
Grendel, Gábor, podpredseda NR SR (2022-12-20):
Je všeobecný súhlas? (Súhlasná reakcia pléna.) Áno, takže aj toto sme schválili. Tiež vás poprosím písomne pán poslanec. A teraz prosím spoločného spravodajcu z výboru pre zdravotníctvo pána poslanca Mareka Šefčíka, aby uviedol hlasovanie o návrhu uznesenia Národnej rady k návrhu na vyslovenie súhlasu Národnej rady so zmenou podmienok použitia štátnych finančných aktív na realizáciu následnej finančnej stabilizácie zdravotníckych zariadení, tlač 1333. (Hlasovanie o návrhu na vyslovenie súhlasu Národnej rady Slovenskej republiky so zmenou podmienok použitia štátnych finančných aktív schválených uznesením vlády SR č. 757 zo dňa 2. decembra 2020 na realizáciu následnej finančnej stabilizácie zdravotníckych zariadení , tlač 1333.)
Blaha, Ľuboš, podpredseda NR SR (2024-01-24):
Pani poslankyňa Anežka Škopová.
Grendel, Gábor, podpredseda NR SR (2021-05-03):
Na faktické poznámky bude teraz reagovať pán minister obrany. Prosím, aby ste mu zapli mikrofón.
Náhlik, Peter, poslanec NR SR (2017-06-20):
Pán predsedajúci, dajte, prosím, hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie výboru pre financie a rozpočet, ústavnoprávnemu výboru a Výboru Národnej rady Slovenskej republiky pre hospodárske záležitosti. Za gestorský výbor navrhujem Výbor Národnej rady Slovenskej republiky pre financie a rozpočet. Zároveň odporúčam, aby výbory uvedený návrh prerokovali do 31. augusta 2017 a gestorský výbor do 5. septembra 2017. Prosím, dajte o tomto návrhu hlasovať.
Jurinová, Erika, podpredsedníčka NR SR (2015-05-29):
Pán poslanec Osuský.
Susko, Boris, poslanec NR SR (2020-11-26):
Áno.
Hrnčiar, Andrej, podpredseda NR SR (2017-05-10):
Pani poslankyňa Dubačová.
Šimečka, Michal, podpredseda NR SR (2024-05-10):
Ďakujem pekne. Ďalší písomne prihlásený do rozpravy je pán poslanec Dostál, nech sa páči.
Zmajkovičová, Renáta, podpredsedníčka NR SR (2014-01-29):
Pán poslanec Blaha.
Blanár, Juraj, podpredseda NR SR (2023-06-27):
Len možno malá otázka, to nemohli pri tom obstarávaní myslieť na celkovú hmotnosť vozidla? Čo sme tu automatické roboty? Pán poslanec Svrček môžete reagovať na faktické poznámky.
Richter, Ján, minister práce, sociálnych vecí a rodiny SR (2015-11-26):
Ja som uviedol, že je mojou eminentnou snahou dostať toto riešenie. A tu treba vidieť jednu vec. To nie je len otázka zvýšenia z 1,4- na 1,5-násobok. My chceme komplexne riešiť celý problém. Dnes sú posudkoví lekári roztrúsení po viacerých inštitúciách. Tu je treba spraviť jednu novú ucelenú inštitúciu, ktorá bude riešiť posudkových lekárov ako takých v celom komplexe, vrátane vzdelávania a ďalších vecí, ktoré sú na to bezprostredne jednoducho naviazané. Inak povedané, ak SMER – sociálna demokracia dostane podporu od voličov, táto otázka systémového riešenia opatrovateľov bude predmetom programového vyhlásenia vlády. Stačí?
Danko, Andrej, predseda NR SR (2020-02-21):
Pán poslanec Janckulík.
Sulík, Richard, poslanec NR SR (2013-10-17):
Ďakujem pekne. No, pán poslanec Petráš, ja som si predtým nevedel vaše meno spomenúť, lebo ja vás asi prvýkrát teraz počujem niečo hovoriť. Neviem teda, že prekvapuje ma tá vaša citlivosť. Hneď hovoríte o osobných invektívach. Ja keď vyslovím podozrenie, že ste to čítali prvýkrát, to nie je osobná invektíva. Osobná invektíva je napríklad, keď kolega Martvoň povie Petrovi Osuskému, že je univerzitný šašo. To je osobná invektíva. Ale vysloviť podozrenie, že ste to čítali prvýkrát, snáď aj pri teda mimoriadnej citlivosti kolegov zo SMER-u, osobnou invektívou snáď ešte nebude. Takže vy ste to čítali niekoľkokrát, hej? Takže pozmeňovací návrh, ktorý vy predkladáte, ste čítali niekoľkokrát. Ja som teda dúfal, že poviete: ja som ho písal. Lebo návrhy, ktoré ja predkladám, tak ich si aj napíšem. Vám to zrejme niekto strčil do ruky, niekto z ministerstva, čo len potvrdzuje to, že tento zákon je šitý horúcou ihlou. No tak dobre, nepovedali ste, že ste to teda vy písali, ale že ste to niekoľkokrát čítali. Chcem vám veriť. A ďalšia reakcia, to je typicky smerácka, a to neberte ako osobnú invektívu, smerák, smerácka zatiaľ nie je nadávka. A hovoríte teda, že: No, pán Sulík, tak ako vy ste viedli Národnú radu. No tak ja vám poviem, ako som viedol Národnú radu. Okrem toho, že som tu bol úplne nový, myslím si, že som ju viedol o triedu lepšie, ako to vedie teraz pán Paška preto, lebo ja som dodržiaval do posledného písmenka rokovací poriadok. Ale váš predseda pán Paška to nerobí, a potom je tu taký bordel, aký tu občas zvykne. Ako, pán Paška je katastrofa pre túto Národnú radu. To mňa s ním porovnávať, no neviem. Ale nikdy sa mne nestala situácia, že by bolo niekomu umožnené, povedzme kolegovi Hlinovi, tak skákať mne po hlave, ako on skáče a mohol skákať pánovi Paškovi po hlave, lebo ten zase to dovolil, aby Kaliňák tu šaškoval, a ide dnu a ide von a tak ďalej. Čiže ja by som pomlčal o národnej... (Prerušenie vystúpenia časomerom.)
Paška, Pavol, predseda NR SR (2014-03-19):
(Hlasovanie.) 138 prítomných, 99 bolo za, 39 sa zdržalo. Schválili sme zákon o krátkodobom nájme bytu. Dámy a páni, odhlasovali sme prerokované body. Krátka päťminútová prestávka a budeme pokračovať v rokovaní programu. Ďakujem pekne. (Prestávka.) (Po prestávke.)
Ďuriš Nicholsonová, Lucia, podpredsedníčka NR SR (2017-10-10):
Ďakujem pekne, pán spravodajca. Otváram všeobecnú rozpravu k tomuto bodu. Písomne sa neprihlásil nikto. Otváram možnosť prihlásiť sa ústne. Končím možnosť prihlásiť sa do rozpravy. Do rozpravy sa neprihlásil nikto. Takže zároveň všeobecnú rozpravu aj ukončujem. Chcem sa opýtať pána navrhovateľa, či predsa len chce niečo dodať. Nie, nie je tomu tak. Pán spravodajca? Nie, nie je tomu tak. Len vás poprosím termín hlasovania. Predpokladám, že zajtra. Tak? (Súhlasná reakcia spravodajcu.) Ďakujem veľmi pekne. Teraz pristúpime k druhému čítaniu o vládnom návrhu zákona, ktorým sa mení a dopĺňa zákon č. 98/2004 Z. z. o spotrebnej dani z minerálneho oleja v znení neskorších predpisov a ktorým sa mení a dopĺňa zákon č. 309/2009 Z. z. o podpore obnoviteľných zdrojov energie a vysoko účinnej kombinovanej výroby a o zmene a doplnení zákonov v znení neskorších predpisov . Vládny návrh zákona má parlamentnú tlač 652. Spoločná správa výborov má tlač 652a. Opäť poprosím pána ministra financií, nech sa páči.
Dej, Dávid, poslanec NR SR (2024-02-08):
Ďakujem pekne za slovo. Kolega Hlina, ďakujem veľmi pekne za váš príhovor. Napriek tomu, že ste boli prvý, tak ste to mali trošku o niečo zložitejšie. No vy ste sa pýtali alebo teda chceli ste sa opýtať, že či o tom vôbec vedia, či ich minister spravodlivosti informoval o tom, čo robia, že znižujú na polovicu premlčaciu dobu za znásilnenie. Ja, ako odpoveď asi neodstanete, ale ja si myslím, že aj keby vedeli, za čo hlasujú, je im to úplne jedno, lebo im to tak prikázali. Zákon si napísali ľudia, ktorí chcú oslobodiť sami seba z trestných stíhaní a im je úplne jedno, aký dopad to bude mať na túto spoločnosť. A mňa to mrzí, lebo my sme pred pár dňami mali stretnutie s konopnými väzňami, ktorí absolútne nikomu neublížili, nijako na tom nezbohatli a sedeli vo väzbe tri roky a táto vláda, ktorá je tu už tretie volebné obdobie, im to bolo úplne jedno, ale budú argumentovať tým, že tie tresty alebo teda vôbec ten pobyt v tej vyšetrovacej väzbe je nehumánny, a tým pádom sa dopustia toho, že rozvrátia túto spoločnosť. Pretože všetky tieto zákony, ktoré sa tu teraz momentálne prijímajú a o ktorých si odhlasovala vládna koalícia, má extrémne negatívny dopad na túto spoločnosť a obávam sa, že každý normálny a príčetný človek z tejto krajiny bude chcieť odísť, ak už neodišiel. A mňa to mrzí, že sme súčasťou toho, pretože ja vnímam parlament ako miesto, kde môžeme pomôcť ľuďom, môžeme pomôcť tejto krajine, ale tie zákony, nielen to aký majú obsah, ale aj ten proces veľa naznačuje o tom, aké priority sú tejto vlády. A mňa to mrzí, že to nie sú skutočné problémy, ale riešia samých seba. A na záver, rovnako tak mne je ľúto, že tohto musíme byť súčasťou a že máme tú možnosť vystupovať v rozprave, aj keď, bohužiaľ, častokrát toto právo je nám odopreté a vystupovať nemôžme a môžme sa iba pýtať, ale tie odpovede nedostávame. Ďakujem.
Ďuriš Nicholsonová, Lucia, podpredsedníčka NR SR (2017-04-06):
Pani poslankyňa Gaborčáková.
Figeľ, Ján, podpredseda NR SR (2014-06-27):
Ďakujem pekne. Otváram všeobecnú rozpravu. Písomne som nedostal žiadnu prihlášku. Ústne sa chce niekto prihlásiť? Nevyzerá to tak. Takže vyhlasujem všeobecnú rozpravu za skončenú. Pán navrhovateľ, treba niečo dodať? Pán spravodajca? Nech sa páči. Či vy ste sa hlásili do rozpravy? (Reakcia spravodajcu.) Takže záverečné slovo, nech sa páči.
Blanár, Juraj, podpredseda NR SR (2021-10-20):
Pán poslanec Kučera, nech sa páči.
Grendel, Gábor, podpredseda NR SR (2020-03-25):
Pán poslanec Šimko.
Raši, Richard, poslanec NR SR (2011-06-29):
Ďakujem pekne. Ja by som chcel požiadať, aby vláda Slovenskej republiky, ako to povedal pán poslanec Novotný, nielen uisťovala, rozumela, ale hlavne aby problémy riešila. A tie problémy sestier riešené nie sú. A tie návrhy, ktoré sú a boli predložené v zdravotníckom výbore, nie sú návrhy, ktoré by spĺňali požiadavky sestier, ale len čiastočným riešením, ktoré keď budú zamestnávateľmi správne uchopené, nebude znamenať pre sestry riešenie žiadne. A, pán Fořt, porozprávajte sa aj so sestrami. Ďakujem pekne.
Glváč, Martin, podpredseda NR SR (2017-04-06):
Ďakujem. Chce položiť doplňujúcu otázku? Nie, ďakujem. Ďalšia otázka je od pána poslanca Martina Fecka, je v sále: Rieši a vie vaše ministerstvo o havarijnej situácii v Prešove na území bývalého závodu Solivar, štátny podnik, kde sa ťažila Soľanka, a kde hrozí zrútenie sa jedenásťposchodovej bytovky? Robí sa v tejto veci niečo? Nech sa páči, pán minister životného prostredia.
S. Janiš, poslanec: (2009-02-18):
Teda určité veci potrebujú úplne jasný postoj. Človek, keď hrá na viaceré strany, tak väčšinou medzi tými stoličkami spadne. Ja vyjadrenia „ani ryba, ani rak“ neuznávam, tobôž keď človek v jednej faktickej povie... (Prerušenie vystúpenia časomierou.)